রাজ্য বড় পরিমাণে কালো টাকা উদ্ধার হল। চারদিকে কালো টাকা সাদা করার চেষ্টায় সকলে। দেশের বেশ কিছু জায়গায় আয়কর দফতরের হানার খবর মিলছে। আর রাজ্যে মিলল গাড়ি বোঝাই বাতিল নোট। 
শনিবার সন্ধ্যায় শিলিগুড়ি মহকুমার নকশালবাড়ি এলাকায় এক ব্যাক্তিকে আটক করে তার থেকে নগদ ৯০ লক্ষ টাকা উদ্ধার করল পুলিশ। উদ্ধার হয়েছে একটি সাদা রঙের হুন্ডাই কোম্পানির মোটর গাড়ি। পুলিশ সূত্রে জানা গিয়েছে, আটক ব্যক্তি কিশানগঞ্জের বাসিন্দা। ধৃতের নাম নির্মল আগারওয়াল বলে জানা গিয়েছে। গাড়ির ভিতরেই একটি সুটকেস ও দু’টি ব্যাগে সাজানো ছিল টাকার বান্ডিলগুলি। বাতিল হওয়া নোটগুলি নেপাল থেকে সে ভারতে এনেছে বলে পুলিশ সূত্রে জানা গিয়েছে। 
আরও পড়ুন
তোলাবাজির অভিযোগে ধৃত! রক্ষা পেল না তৃণমূল নেতার ভাই, দেখুন ভিডিও
গোপনীয়তা রক্ষা করতে গিয়েই সাধারণ মানুষের হয়রানি?
নোটের আকাল!! নববিবাহিতদের জন্য সংসার সামলানোর কিছু টিপস্...
এত পরিমাণে টাকা কোথা থেকে এল সে বিষয়ে দফায় দফায় জিজ্ঞাসাবাদ চালায় পুলিশ। পুলিশের তরফে পুরো বিষয়টি আয়কর দফতরকে জানানো হয়েছে। দার্জিলিং জেলা পুলিশ সুপার অমিত পি জাভলগি জানিয়েছেন, ‘ওই ব্যক্তিকে বিপুল পরিমাণ টাকা সহ আটক করা হয়েছে। বাতিল হওয়া নোটে মোট ৯০ লক্ষ টাকা পাওয়া গিয়েছে। আয়কর দফতরকেও জানানো হয়েছে।’